Sebamasáž pre každého - Jánošdeák, Ján; Jánošdeák, Ján (Veda Bratislava, 2015)
Dlhoroční pracovnící v oblasti masáží MUDr. Ján Jánošdeák a Ing. Ján Jánošdeák prichádzajú vo svojej novej publikácii s tradičnými postupmi sebamasáže, ktoré rozširujú o nové a originálne spôsoby. Kniha je určená širokej verejnosti, športovcom, osobám starším a zdravotne znevýhodneným. Motiváciou na spracovanie a vydanie tejto problematiky boli početné, opakované podnety od ľudí strednej a najmä staršej generácie pri ich preventívnych snahách o dobrý stav tela, zdravia a výkonnosti, ako aj pri zmierňovaní prípadných rôznych telesných ťažkostí. V súčasnosti sa sebamasáž zdôrazňuje viac než v minulosti, a to ako alternatívna forma s viacerými pozitívami, akými sú napríklad lepšia dostupnosť, menšia časová náročnosť, jednoduchšia organizácia realizovania. Okrem zvýšenej motivácie treba pri sebamasáži zdôrazniť jej ekonomickú výhodnosť.

Tradičné postupy rozšírené o nové a originálne spôsoby určené širokej verejnosti, športovcom, osobám starším a zdravotne znevýhodneným.
Keywords: slovenská literatúra; masáže; masážne prostriedky; masážne postupy; sebamasáž; populárno-náučné publikácie